Na temelju čl. 26. Statuta Doma zdravlja Koprivničko-križevačke županije i Odluke o raspisivanju natječaja za prodaju rashodovanih vozila Doma zdravlja Koprivničko-križevačke županije Ur.br: 2137-16-2383/20 od 30. siječnja 2020. godine, Dom zdravlja Koprivničko-križevačke županije objavljuje

**NATJEČAJ**

**za prodaju vozila Doma zdravlja Koprivničko-križevačke županije**

I.

Predmet natječaja je prodaja vozila Doma zdravlja Koprivničko-križevačke županije i to:

1. M1 – osobni automobil, marke CITROEN SAXO u prometu od 2002 g., 44 Kw, broj šasije VF7S0HFXB57872725
* **Početna cijena za vozilo: 3.400,00 kn.**

Početna cijena je bez PDV-a, PDV se ne obračunava sukladno čl. 40. stavak 2. Zakona o porezu na dodanu vrijednost („NN“ 73/13,99/13,148/13,153/13, 143/14 i 115/16).

II.

 Pravo sudjelovanja u natječaju imaju sve fizičke osobe sa prebivalištem u RH i pravne osobe sa sjedištem u RH.

 Ponuda mora sadržavati: ime i prezime, odnosno naziv pravne osobe; adresu; OIB; ponuđenu cijenu uz navođenje naziva i rednog broja vozila koji je predmet ponude.(npr: Broj: 1. SEAT LEON)

 Ponuda se dostavlja u pisanom obliku, zatvorenoj omotnici s naznakom «NATJEČAJ - PONUDA ZA KUPNJU VOZILA» na adresu prodavatelja: Dom zdravlja Koprivničko-križevačke županije, Trg Dr. Tomislava Bardeka 10, 48000 Koprivnica, u roku od 8 dana od dana objave natječaja.

 Ponuda pristigla poslije roka za dostavu ponuda neće se otvoriti nego će se odmah vratiti ponuditelju.

 Svi ponuditelji biti će obaviješteni o rezultatima natječaja najkasnije u roku od 8 dana od dana isteka roka za dostavu ponuda. Ako najpovoljniji ponuditelj odustane od kupnje vozila, prodavatelj će izabrati slijedećeg najpovoljnijeg ponuditelja.

 Vozila se prodaju prema sistemu «viđeno-kupljeno», čime se isključuje mogućnost prigovora na kvalitetu vozila.

 Vozila se mogu razgledati do isteka natječaja svaki radni dan od 9.00 do 13.00 sati u Domu zdravlja Koprivničko-križevačke županije uz prethodnu najavu. Osoba za kontakt: Martin Štubljak, tel: 048 279-611

 Najpovoljnijom ponudom smatrati će se ponuda s najvišom ponuđenom cijenom. U slučaju dviju ili više ponuda s istom cijenom, odabrat će se ranije zaprimljena ponuda.

 Sve troškove vezane za kupnju i prijenos vlasništva vozila snosi kupac.

 Cjelokupni iznos za kupljena vozila potrebno je uplatiti na IBAN Doma zdravlja Koprivničko-križevačke županije broj: **HR7623860021552003655**, Podravska banka u roku od 8 dana od dana izdavanja računa. Kupac može preuzeti vozila čim uplata bude vidljiva na žiro-računu Doma zdravlja Koprivničko-križevačke županije.

 U Koprivnici, 30 siječnja 2020. godine.

 **Dom zdravlja Koprivničko-križevačke županije**